kardosdrur/scandi-wiki huggingface dataset:
Ellen Andersen (økonom)

Ellen Andersen (født 1. marts 1937 i Kolding, død 19. april 2018) var en dansk økonom og 1973-99 en højt anerkendt professor i økonomi ved Københavns Universitet. Hun var den første danske kvindelige professor i såvel økonomi som inden for det samfundsvidenskabelige område i det hele taget og er bl.a. kendt for at være hovedkraften bag udviklingen af den danske økonomiske model ADAM. Hun blev derfor ofte kaldt "ADAMs mor".

Ellen Andersen var revisordatter fra Kolding. Hun blev student fra Christianshavns Gymnasium i 1956 og cand.polit. i 1963. Hun fik derefter arbejde i den næsten nystartede institution Det Økonomiske Råd, indtil hun i 1965 fik et kandidatstipendium ved Økonomisk Institut på Københavns Universitet. Derefter blev hun i 1966 videnskabelig assistent, i 1969 afdelingsleder og i 1973 udnævnt til professor i empirisk økonomi - et professorat, som hun besad, indtil hun trak sig tilbage i 1999. 

Ellen Andersens arbejde lå indenfor økonometri og empirisk økonomi, som det ikke mindst fremgik af hendes doktorafhandling fra 1975, der bestod af to dele, Træk af makroøkonometriske modellers historie og udvikling og En model for Danmark 1949-65. Sidstnævnte var den første version af ADAM-modellen, som blev overtaget og videreudviklet af Danmarks Statistik, men også efter 1975 med deltagelse af Ellen Andersen, der bl.a. var medlem af ADAMs bestyrelse.

Ellen Andersen har i tidens løb modtaget en lang række udmærkelser og haft talrige tillidsposter, lige fra hun blev tildelt Zeuthen-prisen for sit speciale. Hun har dog stort set altid holdt sig udenfor mediernes bevågenhed og har således flere gange afslået at blive økonomisk vismand. Hun havde dog i en årrække plads i Det Økonomiske Råd som særlig sagkyndig.

Kilder

Eksterne henvisninger 
 

 Ellen Andersens biografi i Dansk Kvindebiografisk Leksikon 

Økonomer fra Danmark
Professorer fra Københavns Universitet
Faglitterære forfattere fra Danmark
Medlemmer af Videnskabernes Selskab
Personer i Kraks Blå Bog (afdøde)
America's Sweethearts

America's Sweethearts er en romantisk komedie fra 2001. Filmen er instrueret af amerikaneren Joe Roth, og har Julia Roberts, Billy Crystal og John Cusack i hovedrollenre.

Roller
Kiki spilles af Julia Roberts, søsteren Gwen spilles af Catherine Zeta-Jones, Gwens eks spilles fv John Cusack og presse-agenten Lee spilles af Billy Crystal. Gæsteroller spilles af Hank Azaria, Stanley Tucci, Christopher Walken og Seth Green.

Eksterne Henvisninger 

Komediefilm fra USA
Romantiske komediefilm
Amerikanske film fra 2001
Scoreturen

Scoreturen er en britisk teenage komediefilm fra 2011, baseret E4 sitcom The Inbetweeners, skrevet af serieskaberne Damon Beesley og Iain Morris og instrueret af Ben Palmer. Filmen følger en gruppe teenage-venner på ferie på Kreta efter slutningen på deres sidste år i gymnasiet og skulle fingere som en slutning på tv-serien. I hovedrollerne ses Simon Bird, Joe Thomas, James Buckley og Blake Harrison.

Medvirkende

 Simon Bird som Will McKenzie
 James Buckley som Jay Cartwright
 Blake Harrison som Neil Sutherland
 Joe Thomsom som Simon Cooper
 Emily Head som Carli D'Amato
 Laura Haddock som Alison
 Tamla Kari som Lucy
 Jessica Knappett som Lisa
 Lydia Rose Bewley som Jane
 Theo James som James
 Theo Barklem-Biggs som Richard
 Anthony Head som Mr. McKenzie
 Belinda Stewart-Wilson som Polly McKenzie
 Martin Trenaman som Alan Cooper
 Robin Weaver som Pamela Cooper
 David Schaal som Terry Cartwright
 Victoria Willing som Mrs Cartwright
 Alex MacQueen som Kevin Sutherland
 Greg Davies som Mr. Gilbert
 Henry Lloyd-Hughes som Mark Donovan
 Lauren O'Rourke som Nicole
 David Avery som Nicos
 Storme Toolis som mands datter i kørestol

Noter

Eksterne henvisninger 
 

Komediefilm fra Storbritannien
Britiske film fra 2011
Wongadue

Wongadue () er en dueart, der lever i det østlige Australien.

Kilder 
 Avibase - the world bird database

Eksterne henvisninger 

Duefugle
Fugle fra Australien
Indonesisk gøgedue

Indonesisk gøgedue () er en dueart, der lever i Indonesien.

Kilder 
 Avibase - the world bird database

Eksterne henvisninger 

Duefugle
Fugle fra Indonesien
Østlig turteldue

Østlig turteldue () er en dueart, der lever i Asien.

Noter 
 Avibase - the world bird database

Eksterne henvisninger 

Duefugle
Asiens fugle
Rosenbrystet gøgedue

Rosenbrystet gøgedue () er en dueart, der lever i det østlige Indonesien og på Ny Guinea.

Kilder 
 Avibase - the world bird database

Eksterne henvisninger 

Duefugle
Fugle fra Indonesien
Fugle fra Ny Guinea
Stern-Gerlach-eksperimentet

Stern-Gerlach-eksperimentet er et grundlæggende eksperiment inden for kvantemekanikken og demonstrerer såkaldte kvantiserede spin. Eksperimentet er opkaldt efter Otto Stern og Walther Gerlach og blev udført i 1922.

Eksperimentet 
I det oprindelige eksperiment blev sølv opvarmet i en ovn, så enkelte sølvatomer ville flyve ud af et lille hul. Atomstrålen blev derefter kollimeret, så den fulgte en lige linje. Sølvatomer blev valgt, da de har 47 elektroner, hvoraf de 46 fordeler sig symmetrisk omkring atomkernen. Selvom elektroner separat har et magnetisk moment - dvs. at de er magnetiske - udligner de 46 atomer hinanden i sølvatomet. Den 47. elektron bliver dog ikke udlignet, og derfor har hele atomet samme magnetiske moment som én elektron. Sølvatomstrålen blev derefter sendt ind i et inhomogent magnetfelt, således at atomerne ville blive afbøjet enten med eller imod magnetfeltets retning alt efter deres magnetiske moments orientering. Endelig blev atomerne detekteret på en skærm.

Klassisk ville det forventes, at atomerne blev afbøjet i forskellig grad, og at de derfor ville fordele sig kontinuert over en linje på skærmen. I stedet blev der i eksperimentet kun detekteret to punkter svarende til, at atomernes magnetiske moment enten var parallelt eller antiparallelt med magnetfelt. Det magnetiske moment antog altså to kvantiserede retninger og ikke nogen der imellem. Spin er proportionalt med det magnetiske moment og derfor også kvantiseret.
Hvis afbøjningsretningen kaldes for , er elektronens spin  i -retningen givet ved:

hvor  er den reducerede Plancks konstant.

Serieforsøg 
For rigtig at forstå spins egenskaber kan man tænke sig tre Stern-Gerlach-apparater (S-G) sat efter hinanden. For hvert apparat deler strålen sig i to, og kun den ene fortsætter videre til næste apparat. Det første S-G virker langs z-aksen og deler strålen i to, z+ og z-, hvilket betyder, at de hhv. har spin op og spin ned. Den ene stråle (z+) fortsætter nu ind i det næste S-G, der virker langs x-aksen. Strålen deles igen i to, men denne gang er det efter spin i x-aksens retning: x+ og x- (vi kan kalde det hhv. spin "højre" og spin "venstre"). Til sidst fortsætter kun x+ ind i det sidste S-G, der igen virker langs z-aksen. Overraskende nok kommer der igen to stråler ud af det sidste S-G, der igen er opdelt efter spin op og spin ned. 

Klassisk set ville man forvente at der kun kom én stråle med spin op ud til sidst, for alle partikler med spin ned blev frasorteret allerede i første trin.

Kvantemekanikkens resultat kan kun tolkes sådan, at man ændrer på partiklens tilstand, når man foretager en måling. Matematisk set betyder det, at man sætter partiklen i en superposition af spin op og spin ned, når man foretager målingen i x-aksens retning.

Eksterne henvisninger
 Youtube: spin: Stern and Gerlach experiment

Kildehenvisninger 

Kvantemekaniske eksperimenter
Kvantespring (flertydig)

Kvantespring har flere betydninger:
 Kvantespring - et kvantemekanisk fænomen.
 Udtrykket "Et kvantespring" bruges også når eksempelvis et firma har gjort store fremskridt på kort tid, eller ved store fremskridt i forskning.
Kaneldue

Kaneldue () er en dueart, der lever i Afrika (fra Guinea til Uganda).

Kilder 
 Avibase - the world bird database

Eksterne henvisninger 

Duefugle
Fugle fra Centralafrika
Fugle fra Vestafrika
Frederik Draiby

Frederik Marius Rasmussen Draiby  (født 28. april 1877 i Kirke Helsinge, død  16. april  1966 i Aarhus) blev i 1919 ansat som den første stadsarkitekt i  Aarhus.

Frem til pensioneringen i 1943 prægede han byens  udvikling, ikke blot ved godkendelse af facadetegninger for de  bygninger, der skulle opføres i byen, men også ved egne værker.  Badeanstalten i Spanien og  Store Kapel på Vestre Kirkegård hører til  hans fornemste værker.

Baggrund 

Draiby stammede  fra Kirke Helsinge på Vestsjælland, hvor faderen var bygmester. Efter  uddannelse som murer ved Teknisk Skole i København blev han i 1898  optaget på Kunstakademiets arkitektskole. Fra 1898 til 1900 arbejdede  han hos arkitekten Vilhelm Dahlerup.

I 1901 rejste Draiby til  Cape Town i Sydafrika. Her blev han ansat hos arkitekten  Herbert Thomas Jones, og i 1903 blev han optaget i firmaet som partner.  Året efter blev han leder af firmaets afdeling i Johannesburg. I  1905 blev Draiby i Taarbæk gift med en svenskfødt hotelejerdatter, og  derefter afviklede han sine engagementer i Sydafrika. I 1907 var han  tilbage i Danmark, hvor han fik ansættelse på stadsarkitektens  kontor i København.

Draibys arkitektur i Aarhus 

Frederik M. Draiby blev hentet til det nyoprettede stadsarkitektembede i Aarhus, som han tiltrådte 1. oktober 1919. Sammen med Udvalget for Byens Udvidelse og Bebyggelse udførte han et stort arbejde for at skabe en vis ensartethed i gadebilledet. Det gjaldt f.eks. i Stadion Allé-kvarteret på Frederiksbjerg.

Der  blev dog også tid til selvstændige arbejder. Han var præget af  Landsforeningens Bedre Byggeskiks enkle udtryksform. Det ses bl.a. i de  smukke rækkehuse ved Poul Martin Møllers Vej (1925-27) og  dobbelthusene ved Marienlund (1926). Den harmoniske karré ved  Søndre Ringgade og Trepkasgade skyldes også Draiby.

Til  Vestre Kirkegård, der blev indviet i 1927, tegnede Draiby med tydelig  inspiration fra Grundtvigskirken i København det store kapel.  Badeanstalten i Spanien, bygget 1930-31, er Draibys mest velkendte  bygning i Aarhus. Her foldede han funktionalismen ud både i eksteriør og  interiør.

Draibys påvirkning af Aarhus 

Oversigt over Draiby bygninger i Aarhus
Badeanstalten 
Store Kapel på Vestre Kirkegård
Rækkehuse ved Poul Martin Møllers Vej
Dobbelthusene ved Marienlund (1926). 
Karré ved Søndre Ringgade og Trepkasgade
Den Permanente Søbadeanstalt

Bygninger og kvarterer, som Draiby har haft indflydelse på restaurering som stadsarkitekt
Sjette Frederiks Kro
Stadion Allé-kvarteret
Aarhus Tekniske Skole i Nørre Alle 31

Litteratur og kilder 
 aarhuswiki om Frederik Draiby
 Aarhus Borgere, 1915-1920, Hæfte XXI Udgiver: M.A. Caprani´s Fotografiske Atelier, Aarhus.
 Jørgen Fink: ”Draiby, Frederik”, i Ib Gejl (red.): Århus. Byens Borgere 1165-2000, Århus 2000, s.75.
 Website: http://www.artefacts.co.za/main/Buildings/archframes.php?archid=416 
 

Arkitekter fra Danmark
Alumni fra Det Kongelige Danske Kunstakademi
Panorama Mesdag

Panorama mesdag er et cirkelrundt panorama af Hendrik Willem Mesdag udstillet i et museum bygget til formålet i Haag. Maleriet er mere end 14 meter højt, omkring 40 meter i diameter og 120 meter i omkreds. De besøgende står på en platform midt i rummet, hvor de får illusionen af at stå på en høj sandklit, hvor de kan se havet, stranden og landsbyen Scheveningen, som det så ud i slutningen af det 19. århundrede. En forgrund med falske sandklitter dækker det nederste af maleriet og gør illusionen mere overbevisende.

Maleren Mesdag var en kendt marinemaler fra Haag-skolen. I 1880 fik han til opgave at male panoramet af et belgisk firma, og med hjælp fra sin kone og mange elever (herunder George Hendrik Breitner) færdiggjorde han det i 1881. Panoramaernes store tid var imidlertid ved at være forbi, og firmaet gik konkurs i 1886. I stedet erhvervede Mesdag selv panoramaet og betalte tabet af egen lomme. Panoramaet er nu det ældste overlevende af sin slags på sin oprindelige placering.

Galleri

Eksterne henvisninger 

Panorama Mesdag

Malerier fra 1881
Malerier fra Holland
Haag
Schwentinental

Schwentinental er en by i det nordlige Tyskland, beliggende sydøst for Kiel under Kreis Plön. Kreis Plön ligger i delstaten Slesvig-Holsten.

Geografi 
Kommunen strækker sig ca. 10 km langs det nedre løb af floden Schwentine mellem Holstensk Schweiz' og Schwentines udmunding i Kiel. Bykommunen blev oprettet i 2008 ved en sammenlægning af de amtsfrie kommuner Raisdorf og Klausdorf.

Eksterne kilder/henvisninger 

 Byens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Plön
Filip Novák

Filip Novák (født 26. juni 1990) er en tjekkisk professionel fodboldspiller, der spiller for Trapsonspor i den tyrkiske Superliga. Filip Novák har rekorden i Tjekkiske 1. liga for flest scorede mål i en sæson af en forsvarer, da han i sæsonen 2014-15 scorede 11 mål.

Karriere 
Filip Novák startede sin fodboldkarriere i hjembyen Přerov. Han skiftede i 2007 til FC Zlín og skiftede igen i 2011 til FK Baumit Jablonec. Han skiftede igen i 2015 til FC Midtjylland.

FC Tescoma Zlín 
Filip Novák fik sin debut for FC Tescoma Zlín i Gambrinus liga i en kamp imod Příbram i en alder af 18 år. Han fik kun en enkelt kamp med fuld spilletid før klubben rykkede ned i den næstbedste fodboldrække ved slutningen af sæsonen 2008-09.

FK Baumit Jablonec 
Novák skiftede til Jablonec i juli 2011. Han scorede sit første mål for klubben i den Tjekkiske 1. liga imod Dukla Prag den 1. oktober 2012. Den 17. maj 2013 var Novak med til at at vinde Česká pošta Cup 2012-13, efter i finalen at have spillet fuld tid samt scoret i straffesparkskonkurrencen. Han var desuden med at vinde supercuppen, Český Superpohár, over de forsvarende ligavindere fra FC Viktoria Plzeň med Jablonec den 12. juli 2013.

FK Baumit Jablonec kvalificerede sig til UEFA Europa League, hvor klubben eliminerede Strømsgodset IF i tredje kvalifikationsrunde, efter at have vundet Česká pošta Cup 2012-13, før de blev slået ud af Real Betis i playoffrunden.

FC Midtjylland 
Den 28. august 2015 blev det offentliggjort, at Filip Novák havde skrevet under på en fireårig kontrakt med FC Midtjylland i den danske Superliga gældende frem til 30. juni 2019.

Referencer 

Fodboldspillere fra Tjekkiet
Fodboldspillere fra FC Midtjylland
Marvin's Room

Marvin's Room er en amerikansk film fra 1996 instrueret af Jerry Zaks. Filmen er baseret på skuespillet af samme navn, som er skrevet af Scott McPherson. I filmens hovedroller spiller Meryl Streep, Diane Keaton, Robert De Niro og Leonardo DiCaprio. Ud over disse optræder Hume Cronyn, Gwen Verdon, Hal Scardino og Dan Hedaya også i filmen. Musikken er komponeret af Rechel Portman. Carly Simon skrev og sang kendingsmelodien "Two Little Sisters".

Medvirkende

Handling 

Lee og Bessies far har været syg og døende i 17 år. Bessie er i Florida, hvor hun passer sin far med sin tante Ruth. For 20 år siden flyttede Lee til Ohio med sin mand, og hun har ikke haft kontakt til sin familie siden. Bessie er, af sin læge, blevet informeret om at hun har fået leukæmi, og hun har brug for en knoglemarvstransplantation. Bessie spørger derfor sin søster Lee om hjælp. Lee tager hendes to sønner med til Florida for at hjælpe sin søster. Charlie og Hank. Hank er på en mental institution, fordi han har brændt hans mors hus ned. En film om en familie der bliver genforenet.

Priser og Nomineringer 
Nomineringer:
 Academy Award for bedste skuespillerinde til Diane Keaton
 Golden Globe: Bedste skuespillerinde, Drama til Meryl Streep
 1997: Screen Actors Guild: Bedste medvirkende
 1997: Screen Actors Guild til Diane Keaton
 1997: Screen Actors Guild til Gwen Verdon
Priser:
 1997: 20. Internationale Moskva Filmfestival: Gyldne Georgij

Referencer

Eksterne henvisninger 

 

Dramafilm fra USA
Amerikanske film fra 1996
Film baseret på skuespil
Frantzén

Frantzén, indtil 2013 Frantzén/Lindeberg, er en restaurant i Gamla stan i Stockholm, der ligger på Lilla Nygatan. I 2010 modtog den to stjerner i Michelinguiden. I 2015 er den en af de tre tostjernede michelinrestauranter i Sverige og en af de syv i Norden.

Restauranten åbnede i 2008 på samme adresse som den lille ét-stjernede restaurant Mistral var lukket i december 2007. Den bliver ledet af Björn Frantzén og konditoren Daniel Lindeberg, som begge havde arbejdet på Edsbacka krog (den første restaurant i Sverige der modtog to michelinstjerner) før de besluttede at åbne deres egen restaurant. I 2009 modtog den sin første michelinstjerne og i 2010 fulgte den anden. 2018 modtog Frantzén sin tredje michelinstjerne.

Lindeberg forlod restauranten i 2013, hvorefter navnet blev ændret fra Frantzén/Lindeberg til Frantzén.

Referencer

Eksterne henvisninger 
 

Svenske restauranter med Michelin-stjerne
Bygninger, konstruktioner og anlæg i Stockholm
Etableret i 2008
Sylvi Listhaug

Sylvi Listhaug (født 25. december 1977 i Ålesund) er en norsk politiker fra Fremskrittspartiet. Fra 16. december 2015 til 19. marts 2018 var hun indvandrings- og integrationsminister i Justis- og beredskapsdepartementet, og var fra 2013 landbrugs- og fødevareminister i Erna Solbergs regering.

Bibliografi 
 Der andre tier (2018)

Referencer

Eksterne henvisninger 

Stortingsrepræsentanter fra Fremskrittspartiet
Ministre fra Norge
Personer fra Ålesund
Landbrugsministre fra Norge
Shannon Airport

Shannon Airport  er en lufthavn i Irland. Den er beliggende ved Shannonfloden, to kilometer fra centrum af Shannon i den vestlige del af landet. 

I 2014 ekspederede lufthavnen 1.639.315 passagerer, hvilket gjorde den til Irlands tredje travleste efter  Dublin og Cork Airport.

Området bliver ofte anvendt til militære mellemlandinger på flyvninger over Atlanterhavet.

Eksterne henvisninger 

 Shannon Airports officielle hjemmeside

Lufthavne i Irland
Etableret i 1942
Shannon
Cork Airport

Cork Airport  er en lufthavn i Irland. Den er beliggende seks kilometer syd fra centrum af Cork i den sydlige del af landet. 

I 2014 ekspederede lufthavnen 2.144.476 passagerer, hvilket gjorde den til Irlands anden travleste efter Dublin og foran Shannon Airport.

Eksterne henvisninger 

 Cork Airports officielle hjemmeside

Lufthavne i Irland
Etableret i 1961
Cork
Judith Barsi

Judith Barsi (6. juni 1978 - 25. juli 1988) var en amerikansk barneskuespillerinde. Hun blev mest  kendt for sin stemmerolle som Ducki i Landet for længe siden. Den 25 juli 1988   myrdede hendes far både hende og hendes mor ved at skyde dem mens de sov. Derefter hældte han benzin på deres lig og brændte dem, hvorefter han begik  selvmord.

Eksterne henvisninger 

 

Filmskuespillere fra USA
Børneskuespillere fra USA
Durham Tees Valley Airport

Durham Tees Valley Airport  er en mindre lufthavn i England. Den er beliggende ved byen Darlington, County Durham, i den nordøstlige del af landet, 16 km sydvest for Middlesbrough og 20 km syd for Durham.

I 2014 ekspederede lufthavnen 142.379 passagerer, og havde tre faste ruter.

Eksterne henvisninger 

 Durham Tees Valleys officielle hjemmeside 

Lufthavne i England
County Durham
Prince Albert National Park

Prince Alberts National Park er en nationalpark i provinsen Saskatchewan i Canada, der ligger  200 kilometer nord for Saskatoon og cirka 50 kilometer nord for byen Prince Albert. Området blev udpeget som en nationalpark i 1927, men indviedes officielt i 1928 af statsminister William Lyon Mackenzie King. Det beskyttede område omfatter et areal af 3.874 kvadratkilometer.

I nationalparken findes over 200 forskellige arter af fugle og desuden den fleste af de store pattedyr som er typiske for Canadas nåleskove, som canadisk los , sortbjørn, ulv og elg. Der findes også en lille hjord bison i den sydvestlige del af parken. En koloni med hvid pelikaner (Pelecanus erythrorhynchos) hører også den til de mere specielle indslag i parkens dyreliv.

De tidligst bekræftede spor af at mennesker har beboet området er omkring 7.500 år gamle. Fra 1886 til 1893 havde Hudson's Bay Company et en handelspost ved Waskesiu Lake. I begyndelsen af 1900-tallet blev der hugget meget tømmer i parken, men efter svære brande i året 1919 blev det meste af denne aktivitet indstillet i 1921. Siden området blev indrettet som nationalpark er det blevet et mål for turisme, med vandring, kanosejlads, fiskeri og iagttagelse af fugle som eksempler på aktiviteter.

Eksterne kilder/henvisninger 

Prince Albert National Park 
Om Prince Albert National Park  på Encyclopedia of Saskatchewan

Nationalparker i Canada
Saskatchewan
Etableret i 1927
Southampton Airport

Southampton Airport  er en international lufthavn i England. Den er beliggende i Hampshire, seks km nordøst for Southampton.

I 2014 ekspederede lufthavnen 1.831.732 passagerer, hvilket gjorde den til den 18. travleste lufthavn i Storbritannien. Flyselskabet Flybe har hub i Southampton.

Eksterne henvisninger 

 Southampton Airports officielle hjemmeside

Lufthavne i England
Airport
Etableret i 1917
Cardiff Airport

Cardiff Airport  er en international lufthavn i Wales. Den er beliggende ved landsbyen Rhoose i Vale of Glamorgan, 19 km sydvest for centrum af Cardiff.

I 2014 ekspederede lufthavnen 1.019.545 passagerer. Flyselskabet Flybe har hub i Cardiff.

Eksterne henvisninger 

 Cardiff Airports officielle hjemmeside

Lufthavne i Wales
Airport
Mads Pedersen (fodboldspiller, født 1996)

Mads Giersing Valentin "Mini" Pedersen (født 1. september 1996) er en dansk fodboldspiller, der spiller for FC Augsburg.

Karriere

FC Nordsjælland 
Pedersen blev permanent flyttet op i førsteholdstruppen i sommeren 2015 i en alder af 19 år og fik samtidig forlænget sin kontrakt med klubben.

Den 27. september fik Pedersen sin debut i Superligaen i en 2-0-sejr over AGF, da han blev skiftet ind i det 93. minut i stedet for Oliver Thychosen.

FC Augsburg 
Den 27. juni 2019 skiftede han til FC Augsburg, hvor han skrev under på en kontrakt gældende frem juni 2024.

Referencer

Eksterne henvisninger 

 Mads Pedersen på FCaugsburg.de

Fodboldspillere fra Danmark
Fodboldspillere fra FC Nordsjælland
Fodboldspillere fra FC Augsburg
Adnan Mohammad

Adnan Mohammed (født 2. juli 1996) er en Pakistansk fodboldspiller af pakistansk herkomst, der på nuværende tidspunk spiller for VB 1968 i Danmarkserien . Han har tidligere spillet for den danske superligaklub Lyngby Boldklub, FC Helsingør, FC Nordsjælland og den norske 1. divisionsklub Arendal FK.

Karriere

FC Nordsjælland 
Mohammed blev permanent flyttet op i førsteholdstruppen i sommeren 2015 i en alder af 18 år og fik sin kontrakt forlænget.

Den 27. september fik Mohammed sin debut i Superligaen i en 2-0-sejr over AGF, da han blev skiftet ind i det 93. minut i stedet for Marcus Ingvartsen.

Arendal FK 
Efter blot at have spillet 11 Superligakampe for FC Nordsjælland skiftede Mohammad til den norske klub Arendal FK. den 30. marts 2017.

Mohammed spillede sin første kamp for klubben den 9. april 2017 imod Ull/Kisa. Efter blot tre måneder blev hans kontrakt ophævet, idet han fandt det svært at falde til i det nye land, samt at han ønskede at vende tilbage til Danmark.

FC Helsingør 
Den 13. juli 2017 skiftede Mohammed til den nyoprykkede Superligaklub FC Helsingør.

Lyngby Boldklub 
Den 5. september 2018 skiftede Mohammed til 1. divisionsklubben Lyngby Boldklub.

Referencer

Eksterne henvisninger 
 Adnan Mohammed  på FCN.dk
 

Fodboldspillere fra Danmark
Fodboldspillere fra FC Nordsjælland
Fodboldspillere fra Arendal FK
Fodboldspillere fra FC Helsingør
Fodboldspillere fra Lyngby Boldklub
Saint Helena Airport

Saint Helena Airport  er en lufthavn under konstruktion på den østlige del af det britiske oversøiske territorium Sankt Helena, der er en ø i Sydatlanten. Lufthavnen er beliggende ni kilometer syd for hovedstaden Jamestown.

I maj 2016 var det forventet at lufthavnen blev indviet, og flyselskabet Comair åbnede ruter til O.R. Tambo International Airport i Johannesburg og RAF Ascension Island på Ascension. Efter åbningen bliver skibet RMS St Helena lagt op, da det hidtil været eneste transportmiddel til at servicere øen med fastlandet. Efter den første testflyvning blev ruteåbningerne udskudt på ubestemt tid, da der var for meget turbulens i luften under landing.

Eksterne henvisninger 

 Saint Helena Airports officielle hjemmeside

Lufthavne i Storbritannien
Etableret i 2016
Sankt Helena, Ascension og Tristan da Cunha